**Өлкәннәр һәм укытучылар көненә багышланган сценарий**

**ТР Норлат муниципаль районы**

**Бикүле төп гомуми белем мәктәбенең**

**тарих укытучысы**

**Мирсәетова Зөлфия Нәбиулла кызының**

**сценарий эшкәртмәсе**

**1 нче алып баручы.** Исәнмесез хөрмәтле кунакларыбыз! Һәрберебезгә мәгълүм булганча, октябрь аенда ике олы бәйрәм була. 1991 елдан бирле беренче октябрьдә Өлкәннәр көне билгеләп үтелә һәм 5 октябрь укытучылар көне.

**2 нче алып баручы.** Хәерле көн, хөрмәтле укытучылар,кадерле апалар, килгән кунаклар! Безнең бүгенге бәйрәмебездә лаеклы ялда булган ветеран укытучылар, шулай ук мәктәбебезнең өлкән буын хезмәткәрләре катнаша.

**1нче алып баручы**.Өлкән кешеләр – безнең әти-әниләребез, әби-бабайларыбыз, хезмәт юлын лаеклы узган ветераннарыбыз. Алар бик күп авырлыклар күргән, дөньяның ачысын-төчесен татыган кешеләр. Без – яшь буын һәрберсен хөрмәт итәргә тиешбез.

Бүген сезгә сәлам юллыйбыз без,

 Сәлам сезгә безнең буыннан!

 Бар дөньяны бүләк итәр идем

 Әгәр килсә минем кулымнан!

Үтә гомер аккан сулар кебек

 Ә күңел һич туймый яшьлектән.

 Йөзләрегез инде картайса да,

Ник күңелләр болай яшь икән?

***2 а.б.*** Гомерләре буе хезмәттә кайнаган, тормыш авырлыкларын иңнәрендә күтәргән әби-бабаларыбыз картлык көннәрендә зур игътибарга, хөрмәткә лаек.

Хөрмәтле өлкәннәребез! Сез безнең мәктәбебездә бер-берегезгә иңне иңгә куеп, лаеклы ялга кадәр намуслы хезмәт иткәнсез. Рәхмәт сезгә, бу дөньяда куйган хезмәтләрегез, кылган изгелекләрегез өчен. Без, яшьләр, сезнең киңәшләрегездән тайпылмабыз, үрнәк булырга тырышырбыз.

**1 нче алып баручы.** Өлкән кешеләр – бик күп авырлыклар күргән, дөньяның ачысын-төчесен татыган кешеләр. Без – яшь буын һәрберсен хөрмәт итәргә тиешбез.

Сезнең тормыш юлы матур тарих,
Күпләр өчен үрнәк булырлык.
Рәхмәт, дибез, сезгә чын йөрәктән,
Сезнең гомер — безнең горурлык.
Бүген сезгә сәлам юллыйбыз без, Сәлам сезгә безнең буыннан! Бар дөньяны бүләк итәр идем Әгәр килсә минем кулымнан!

Үтә гомер аккан сулар кебек

 Ә күңел һич туймый яшьлектән.

 Йөзләрегез инде картайса да,

Ник күңелләр болай яшь икән?

**2 нче алып баручы.** Хөрмәтле өлкәннәребез, сезне бәйрәм белән чын күнелдән тәбрик итәбез, нык сәламәтлек телибез. Картлык көннәрегезне тән һәм җан тынычлыгы белән, балаларыгыз һәм оныкларыгызның сезнең өчен кайгыртуын, җылы мөнәсәбәтләрен тоеп үткәрегез.

Үтте инде яшь вакытлар дип

Уфтанырга, дуслар, ашыкмыйк

Сүнмәгән бит, бездә сүрелмәгән,

Җыр биюгә булган гашыйклык.

Безнең йөрәк әле һаман да яшь

Онытмадык матур көйләрне.

Җырлыйк әле яңгыратып залны,

Булсын дуслар сагынып сөйләрлек.

**Җыр: “Картаямыни соң йөрәк”**

**1 нче алып баручы.**

Җир йөзендә иң-иң матур теләкләрне

Сорасалар, багышларга кемгә, диеп,

Үзенә бик күп йөрәкләрне әсир иткән

Укытучыга, дияр идем, башым иеп.

дип язган шагыйрә Лена Шагыйрьҗан

Укытучы – дөньяны танып-белергә омтылучы балаларның керсез, пакь күңелләренә гыйлем орлыклары чәчүче һәм аларның тигез матур шытымнар бирүен сабыр гына көтүче Остаз, газизләрдән-газиз әниләр белән бер үк дәрәҗәгә куярлык изге зат. Шулай ук балаларның нечкә саф күңеленә саклык белән генә кагылучы, аларга хаклык энҗеләрен тезүче оста киңәшче, психолог та, уку барышында юл күрсәтүче маяк та, алай гына түгел, укытучы ул – ил-көндә барган һәр яңарыш, һәр борылыш, һәр үзгәрешне үз аңы аша үткәреп, алгарыш мәйданында җинү яулашкан каһарман шәхес тә!

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ә хәзер башкарылачак жыр сезгә бәйрәм сәламе булып яңгырасын. Сезнең алда \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_җырлый.

**2 нче алып баручы.** Укытучы сүзе - изге бер сүз ул. Һәр кеше бу сүзнең тирән мәгънәсен аңлый, төшенә. Укытучы бөтен көчен биреп укучыларына яхшылыкны күңеленә сеңдерергә, тормышны аңларга, аны **яратырга өйрәтә.**

**Балаларга багышланды гомер...**

**Бала җанлы булып калды да,**

**Гел тартыла балаларга күңел,**

**Балалар да аңа тартыла.**

**Рәхәт бала күңеле белән яшәү,**

**Аларда бит күңел аклыгы.**

**Бар дөньяга бүген сөенеп дәшәм:**

**"Мин татыдым яшәү шатлыгын!.."**

**Авырлыклар булмадылар түгел...**

**Кайсы эштә юк ул, әйт әле?!**

**Рәхәт түгел яшәү, булса җиңел,**

**Тик көрәштә яшәү мәгънәле!**

**1 нче алып баручы.**

Авыр хезмәтеңне җиңеләйтә

Тырышлыгың, тик эш сөюең.

Йөрәгеңне биреп балаларга,

“Белсеннәр”, - дип янып йөрүең.

Ничек сокланмыйсың бөтен яктан

Батырлыкка тиң бу хезмәткә.

Түккән көче иясенә кайтып,

Әверелеп Дан һәм Хөрмәткә!

“Авылларның йөзе-мәктәп”, - дибез.

Мәктәп – авылның төп терәге.

Мәктәп үзе генә берни түгел,-

Укытучы – мәктәп йөрәге.

Укытучы! Бүген синең хәлең

Җиңел түгел, нихәл итәсең...

Ә шулай да Укытучы исемен

Син горурлык белән йөртәсең

 Хәзерге шигыребез Башлангыч сыйныф укытучылары Гөлсинә Зәйнетдиновна, Нурания Габделхаковна, Рузилә Хамзовналарга багышлана.

Сүз 8 класс укучысы Айгөлгә бирелә

\_ ***Беренче укытучыма.***

Елмаеп каршы чыктыгыз

Башлап мәктәпкә килгәч.

Оялып башларны идек

Апабыз, сезне күргәч.

## Кулга-кул тотынышып

Белем иленә киттек.

##  Ял җитсә апа, сезне

Шундый сагынып көттек.

### Бар көчегезне салдыгыз

Безгә белем бирүдә,

Йөрәкләрне яуладыгыз

Яраттык бер күрүдә.

Сезнең сөйкемле йөзегез

Сакланыр күңелләрдә.

Ә белемнәр ярдәм итәр

Гел югары үрләргә.

Без телибез бүген сезгә

Шатлыкларның иң олысын,

Кайда гына барсагыз да

Юлларыгыз гел уңсын.

**2 нче алып баручы.**

Укытучыларыбыз!

Туган якның ал таңнары сезгә

Бүләк иткән күңел аклыгын.

Юлдаш итеп сайлагансыз яшьтән

Челтерәп аккан чишмә сафлыгын.

Вөҗдан күзе белән карыйсыз сез

Тормыштагы һәрбер мизгелгә.

Күпме изге гамәл энҗе булып

Гомер юлыгызга сибелә.

Рух ныклыгына таянасыз,

Нәкъ меңьяшәр имән төсле сез.

Чор сулышын ачык тоемлаучы

Зыялы һәм затлы кеше сез.

Сезгә карап сокланабыз һәрчак

Күңелләрдә туа горурлык.

Рәхмәт сезгә, әле ярый сез бар

Безгә үрнәк булып торырлык.

**1 нче алып баручы.** Хөрмәтле укытучылар!
Гасыр белән бергә атлап барырдай, заманга лаеклы алмаш тәрбияләүдә сез искиткеч җаваплы, олы эш алып барасыз.Тынгысыз һәм катлаулы,әмма изге һәм абруйлы хезмәтегездә уңышлар гына юлдаш булсын. Бүгенге көндә мәктәптә белем бирүче укытучыларыбыз – мәктәбебез директоры, рус теле һәм әдәбияты укытучысы Нурдидә Габделхаковна, укыту эшләре буенча директор урынбасары химия, биология, физика укытучысы Рәмзия Сәмигулловна, тәрбия эшләре буенча директор урынбасары, рус теле һәм әдәбияты укытучысы Илсөяр Хәбировна, математика информатика укытучысы Люция Нурәхмәтовна, татар теле, татар әдәбияты, рус теле һәм әдәбияты укытучысы Наилә Нәбиулловна, татар теле, татар әдәбияты, музыка, рәсем, хезмәт укытучысы Зөлфирә Габбасовна, инглиз теле укытучысы Гөлназ Ринатовна, физкультура укытучысы Әнисә Юнысовна, тарих җәмгыять белеме, география укытучысы Зөлфия Нәбиулловна.

 Бәйрәмегез белән Сезне котлыйбыз! Уңышларга сөенеп, бәхет хисе кичереп яшәгез . Һәр таңны сау-сәламәт каршылагыз. замана авырлыклары, күңел төшенкелеге киләчәктә сезне читләтебрәк үтәргә тырышсын.

 Сезне котлап \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ җырлый.

**2 нче алып баручы.** Хөрмәтле өлкән укытучыларыбыз, остазларыбыз! Башлангыч сыйныф укытучылары Роза Юнысовна, Бибинур Тахировна, Саҗидә Мусиновна, мәктәп директоры Гадания Минәхмәтовна.

Күп еллар тәрбия эшләре буенча директор урынбасары булып хезмәт куйган,рус теле,әдәбияты, немец теле, татар теле һәм әдәбияты укытучысы Рәүхия Вәзировна, математика укытучысы Зөлфия Минахметовна,физкультура укытучысы Мансур Гусманович.

 Ил карты да сезгә башын иеп,

Мөгаллим, дип зурлап эндәшә.

Яшьләр синнән матур үрнәк алып,

Күркәмлектә сезгә тиңләшә.

Игелекле татар мөгаллиме,

Синнән күчә безгә мәрхәмәт.

Йөрәк утың балкып янса гына,

Яшәр иман, яшәр мәхәббәт.

Сезне\_\_\_\_\_\_\_\_\_\_\_\_\_\_\_ бәйрәм белән котлый.

**1нче алып баручы.** Кызганыч өлкәннәр остазлар саны елдан ел сирәгәя бара.Бүгенге көндә вафат булган укытучыларыбызны да искә алып үтик әле; мәктәп директорлары,тарих укытучылары Минәхмәт Минвәлиевич ,Гиниас Гыйльманович, география укытучысы Гариф Хамитович, хәрби әзерлек укытучысы Исмәгыйль Әхмәтсәгыйрович, физика информатика укытучысы Мансур Хәйдәрҗанович, химия биология укытучысы Тәлгать Гобәйдуллович, башлангыч сыйныф укытучылары Роза Хөсәеновна, Миннеруй Хуҗа кызы, Исламия Кәримовна, Газизә Кәбировна, Разия Хәйдәрҗановна, Суфия Валиевна, Нурсинә Шәйхиевна кебек укытучыларны да искә алыйк. Исемнәрен атавыбыз рухларына дога булып барсын. Без сезне онытмыйбыз. Сез безнең хәтердә.

 Рәхмәт сиңа, туган мәктәп

 Укытучыларың өчен,

 Сезнең алда горурланып

 Әйтәбез рәхмәт сүзен.

**2 а.б**. Мине бер сорау борчый. Укытучылар бәхет төшенчәсен ничек аңлый икән? Сезнеңчә, нәрсә ул бәхет?

**1 а.б.**

Миңа сорау бирсәләр:
— Сөенечле ни? — дисәләр,
Сөенечем таңнан торып,
Эшкә килгән иртәләр.

Миңа сорау бирсәләр:
— Шатлыгың ни? — дисәләр,
Шушы мәктәп сукмаклары
Шатлыгыма илтәләр.

Миңа сорау бирсәләр:
— Бәхет ни ул? — дисәләр,
Бәхет — шушы укучылар
Кеше булып үссәләр.

**Җыр “Бәхеттә шатлыкта”**

 Сезне тагын бер кат бәйрәм белән котлыйбыз, авыр, ләкин игелекле, изге эшегездә зур уңышлар, хезмәт шатлыгы, күңел тынычлыгы, тырыш укучылар, гаилә бәхете, ныклы сәламәтлек, озын гомер телибез.